Han blev student fra Metropolitanskolen i 1837 og cand.theol. i 1843 . Han virkede fra 1854 til 1880 som præst i Silkeborg og Hillerød. Han blev gift første gang d. 2. november 1848 med Henriette Vilhelmine Louise Mantzius (1824-1849). Hun var søster til vennen skuespilleren Kristian Mantzius. Gift anden gang med Christiane Georgine Elisabeth Hauch i 1855, datter af Carsten Hauch. De fik en søn, Helge Hostrup (1862-1949). Hostrup benyttede ofte pseudonymet Jens Kristrup (Christrup). Han er begravet på Frederiksberg ældre kirkegård.